Dunaszekcső község képviselőtestülete
7/1993. 

Jegyzőkönyv
Készült: a Dunaszekcső Községi Önkormányzat képviselőtestülete 1993. június 30-án megtartott üléséről.

Jelen vannak:  Dr. Schmidt József,

Draskovits Pál,

Dr. Pálos Ferenc,

Sándor József,

Szödényi István helyi képviselők,

Hegedűs György jegyző, Nédó Péter érdeklődő helyi lakos.

Távol maradt: Dr. Wilhelm József, Guzsván Lajosné, Hetényi Ádámné, Dr. Márton Lázár helyi képviselő.

Dr. Schmidt József polgármester köszönti a jelenlévőket.

Megállapítja, hogy az ülés éppen hogy határozatképes, mert a 9 fő helyi képviselőből 5 van csak jelen.

Ezután az ülést megnyitja, majd javaslatot tesz a napirendi pontokra, amelyek megegyeznek a meghívóban szereplőkkel.

A helyi képviselők a javaslatot vita nélkül elfogadták, és az alábbi napirendi pontokat tárgyalták meg:

1.) Lejárt határidejű határozatok, két ülés között történtek

Előadó: Dr. Schmidt József polgármester 

2.) Állami célú támogatás kérése a község csatornázásához

Előadó: Dr. Schmidt József polgármester

3.) Ismét a Rév-házról

Előadó: Dr. Schmidt József polgármester

4.) Egyebek

NAPIRENDEK TÁRGYALÁSA

1.) napirendi pont: A polgármester elmondja, hogy lejárt az elmúlt ülésen hozott határozatok végrehajtásának ideje. Nevezetesen a 20/1993., a 21/1993., a 22/1993., a 23/1993 számú határozaté.
A művelődési ház gázfűtése tervének és kivitelezésének a megrendelése megtörtént.

Petrovics Gyöngyi és Gura László a tűzkár helyreállításához szükséges ötvenezer forint támogatást felvette.

Sáhó László és felesége az első lakáshoz jutó fiatal családok támogatásaként a százezer forint vissza nem térítendő támogatást megkapta.

A NEFELA részére a huszonötezer forintos támogatást a hivatal átutalta.

Az elmúlt ülés óta a legjelentősebb esemény a vasárnap tartott „Halászbúcsú” volt, amely egy régi hagyomány felelevenítése.

A programok fő szervezője Pazaurek Dezső, az ARÉNA vezetője volt, neki többen segítettek.

A meghívottak közül megjelentek Szeremle, Báta, Dunafalva és Bár képviselői. Itt volt a szeremlei polgármester és jegyző, a polgármester azóta levélben fejezte ki köszönetét a rendezvény lebonyolításáért, az azon teremtett jó hangulatért.

A rendezvény teljesen „alulról jövő kezdeményezés” volt, szervezésében az önkormányzat és hivatala nem vett részt, a programokon azonban már képviseltettük magunkat.

A polgármester a rendezvény támogatására utólag – átruházott hatáskörben – tizenötezer forintot utaltatott át.

Szödényi István: Javasolja, hogy a testület határozatában fejezze ki elismerését a rendezvény szervezőinek, és a gratuláció jelenjen meg a falutévé következő heti adásában.

A napirendhez több hozzászólás nem volt, a testület 5 szavazattal 0 ellenében a következő határozatot hozta:

25/1993. /VI.30./ Kt. számú határozat
a lejárt határidejű határozatokról

1. A képviselőtestület a lejárt határidejű határozatok végrehajtásáról szóló jelentést elfogadja, a két ülés között történtekről szóló tájékoztatót tudomásul veszi.

2. A képviselőtestület elismerését fejezi ki a „Halászbúcsú” szervezőinek! E gratulációt a falutévé következő adásában meg kell jelentetni.
Határidő: 1993. július 8.

Felelős: Dr. Schmidt József polgármester

A polgármester javasolja, hogy a következő két napirendi pontot összevontan tárgyalják, mert pénzügyi kihatásai miatt a 3. napirendi ponttal kapcsolatos döntés nélkül a 2. napirendi ponttal kapcsolatban kötelezettséget vállalni nem lehet.

A képviselők a javaslatot elfogadták.

Dr. Schmidt József: Az elmúlt ülésen Dr. Wilhelm József felvetette a község csatornázásának lehetőségét Bárral közösen. Azóta itt volt a bonyolítást vállaló cég képviselője, és néhány részletkérdés tisztázódott.

Most lesz – talán utoljára – lehetőség 80-90%-os állami támogatás elnyerésére a csatornázás megvalósításához.

A beruházás bekerülési költsége a tervek szerint 250 millió forint, azonban hasonló mértékű inflációval számolva elérheti a 300 milliót is.

Ez a költség évekre bontva azt jelenti, hogy kb. 10 milliót kellene az önkormányzatnak biztosítani évente. Ez az összeg úgy jön ki, hogy hozzávesszük Bár költségeit, és négyszáz házzal számolunk legalább Dunaszekcsőn házanként negyvenezer forintos hozzájárulással. 900 ház van nálunk, tehát még a felével sem számoltunk. Ha ennél többen csatlakoznak, az az önkormányzat költségeit csökkenti.

Dr. Pálos Ferenc: 1994-ben várható a telefonhálózat kiépítése, amely utcák felbontásával is jár. Nincsenek rendbehozva a gázvezeték után sem az utcák. A csatorna építése további útfelbontást igényel, mi lesz az utcáinkkal?

Azonban ez csak a dolog egyik oldala. A csatornázás nagyon jó gondolat, azonban a jelenlegi helyzetben a lakosságot is és az önkormányzatot is erején felül terhelné.

Dr. Schmidt József: Az állami céltámogatás és a különböző tárcák pályázatainak elnyeréséhez kiviteli tervre és vízjogi létesítési engedélyre van szükség. Terv hiányában nem lehet pályázatot beadni. A terv elkészítéséhez kb. 400 ezer forintra lenne szükségünk, amely jelenleg nem áll rendelkezésre, csak akkor, ha a 3. napirendi pontban a Rév-ház azonnali eladása mellett döntünk.

Egyébként jelenleg is évi 5-6 millió forintot költünk a víz beruházásra, tehát ennyi pénz minden évben lesz. Állami támogatás az idei szintre csökkentetten tovább is várható már csak az infláció miatt is.

Egyébként döntési kényszerben vagyunk: ha most nem ragadjuk meg a lehetőséget, talán örökre kimarad a falu a csatornázásból, pedig nagyon nagy szükség lenne rá. Tudjuk azt is, hogy a beruházás megvalósítása idején már nem ez a testület lesz, és jelentős terhet tesz a következőre, de ennek ellenére lépni kell!

Egyébként a régi tanulmányterv szerint a községnek csak egy része lett volna csatornázható az akkori technológiával. A legújabb technológia szerint az egész faluban kiépíthető a rendszer.
A képviselők a terv megrendelésével elvileg egyetértettek.

A polgármester bevezeti a 3. napirendi pontot: megteremthető a pénzügyi forrása az előző témának, ha eladjuk a rév-házat. 

(Tudott dolog, hogy a testület határozatának megfelelően a dunaszekcsői Rév-házzal kiválunk a Mohácsi Rév Vállalatból, ha az átkelés biztosítására ingatlant adunk. Azaz a révészek számára alkalmas pihenőhelyet, az utasoknak várótermet, a hajók és a komp javításához szükséges műhelyt.

Mohács és Dunafalva képviselőtestülete már döntött, hogy az előbbiek biztosítása esetén hozzájárul ahhoz, hogy a Rév-ház a kizárólagos tulajdonunkba kerüljön.)

Balogh Endre dunaszekcsői lakos korábban személyesen a hivatalban járt, és vételi szándékot jelentett be a házra, felajánlva érte 3,6 millió forintot. (A hivatalosan felértékelt forgalmi érték 3,8 millió forint.)

Az ajánlat akkor elutasításra került.

Az elmúlt héten írásban jelentette be vételi szándékát, és már árnak elfogadta a felértékelt összeget. Vétel esetén a házat családi háznak alakítaná ki, és a vendégszobáiban német vendégeket helyezne el.

Rajta kívül van egy érdeklődő is, akit csak akkor foglalkoztatna komolyan a vétel, ha megvehetné hozzá a Duna felé eső, jelenlegi parkrészt is. Ő vendéglátóipari célra hasznosítaná, főleg a dunai közlekedés fellendülését várva. Kassai Pál tőkeerős vállalkozó, több külföldi érdekeltséggel is.
Az ő elképzelése egyelőre nem reális, itt a következő tíz évben a szolgáltatásaira nem lesz kereslet.

Ha eladjuk a parkot, jogosan nyújtja be igényét a visszamaradó részre a telekszomszéd is. Ezáltal pedig teljesen eltűnne a Duna-part sétálásra, nézelődésre alkalmas része.

Balogh Endre elképzelése reálisabb, szimpatikusabb.

Draskovits Pál: A park első része elveszítésével még a járda megmaradna sétánynak. Nem biztos, hogy a szomszéd is jogosan követelhetné a megmaradó, telke előtti részt. Vendéglátóipari célra a jelenlegi terület bővítése indokolt lenne.

Sándor József: Egyetért az előtte szólóval. Ezen kívül tőkeerős vállalkozóról lévén szó, talán többért is el lehetne adni a felértékelt árnál.

Dr. Schmidt József: Kassai úr nem nyilatkozott az árat illetően, sőt azt mondta, hogy jelenleg az országban az ingatlanárak „nyomottak”. Tehát nem biztos, hogy többet adna érte.

Ezen kívül ebben az esetben nem lenne megoldva a révészek elhelyezése sem, hiszen Varga Gyuláné örökösei nem válaszoltak a levelünkre, nem adtak árajánlatot a házukra.

A jegyző felajánlotta, hogy kiköltözik a szolgálati lakásból, amely alkalmas lehet a Rév-ház funkció ellátására, és lakásvásárlással megoldja a saját és családja elhelyezését.

A révész-vállalkozóval már csak a használat módján kellene megegyezni: közös tulajdon, bérlet, vétel, egyéb?

Szödényi István: Ha Balogh Endre rövid időn belül fizet, adjuk el neki a házat.

Dr. Pálos Ferenc: Nem javasolná a parkrész eladását, ezért Szödényi István véleményével ért egyet.

Dr. Schmidt József: Pénzügyi szempontból az előbbieken kívül is befolyásolják a döntést, hiszen még nincs meg a teljes fedezet a balatoni tábor részének megvásárlására, valamint ígértünk támogatást a „bévárosi” villanyhálózat kiépítőinek is.

Az elhangzott három vélemény után Draskovits Pál és Sándor József is megváltoztatta az álláspontját.

Az összevont napirendi pontokhoz nem volt több hozzászólás, a testület 5 szavazattal 0 ellenében az alábbi határozatokat hozta:

26/1993. /VI.30./ Kt. számú határozat
a Rév-ház értékesítéséről

A képviselőtestület – Mohács és Dunafalva önkormányzatával történt egyeztetés után – a dunaszekcsői Rév-házat eladja Balogh Endre, Dunaszekcső, Rév u. 33. szám alatti lakosnak a hivatalosan felbecsült hárommillió-nyolcszázezer forint vételáron.

Az adásvételi szerződés elkészítéséről gondoskodni kell.

Határidő: az egyeztetést követően azonnal

Felelős: Dr. Schmidt József polgármester

27/1993. /VI.30./ Kt. számú határozat

állami céltámogatás igényléséről
A képviselőtestület szükségesnek és megvalósíthatónak tartja Dunaszekcsőn a csatornahálózat kiépítését. Ennek érdekében 1995-től kezdődően pályázatot nyújt be állami céltámogatás elnyerésére.

A pályázathoz szükséges kiviteli tervet meg kell rendelni, a vízjogi létesítési engedély iránti kérelmet be kell nyújtani.

Határidő: 1993. július 31.

Felelős: Dr. Schmidt József polgármester

4.) napirendi pont: a polgármester ismerteti a pécsi székhelyű TEBAU Kft. beadványát, mely szerint a jelenleg még beépítetlen területet meg szeretnénk vásárolni majd ott öt db hétvégi házat felépíteni és értékesíteni, sportlétesítményeket kialakítani teniszpályákkal csónakkikötővel.

A terület a volt téglagyár területén már kialakított üdülőterülettől délre található jelenleg elhanyagolt állapotban.

A kft. képviselői a területet jól ismerik, mert hétvégi házuk van a területen. Tudják azt is már, hogy terveik megvalósításához a rendezési terv módosítása szükséges. A terület nagysága mintegy hatezer négyzetméter.

Ha a testület úgy foglal állást, hogy majd a tervmódosítás és telekkialakítás után a területet értékesíthetjük, meg kell állapítani az árát. Korábban értékesítjük, meg kell állapítani az árát. Korábban az üdülőtelkeket 160 Ft/m2 áron adtuk, ezt talán csak az azóta eltelt idő inflációjával indokolt növelni, így 200 Ft/m2 árat javasol.

(Közben a jelenlévők a vázolt terveket nézegetik.)

A képviselők mindegyike egyetért az elképzelésekkel. A jelenleg még elhanyagolt terület képe megváltozik, csatlakozik a szomszédos üdülőterülethez. Felhatalmazzák a polgármestert, hogy a kft. képviselőinek 200 Ft/m2 árat ajánljon. Az ár végleges megállapítására, mely ettől nem lesz több, a telekkialakítás után kerül sor. A testület tagjai minden hasonló kezdeményezést támogatnak.
Dr. Schmidt József elmondja, hogy levelet kapott dr. László László belügyminisztériumi főosztályvezető-helyettestől. Ebben a levélben a löszpartok megerősítésével foglalkozó tárcaközi bizottság elnöke közli, hogy elfogadja a tavalyi pénzfelvétel használásáról szóló jelentést. Ugyanakkor – bár tudja, hogy a jövő évi költségvetés még körvonalaiban sem ismert – jelzést kér arra vonatkozóan, hogy 1994-ben az önkormányzat mekkora összegű saját erőt tud biztosítani a munkálatok folytatásához. 
Egymillió forintot képesek leszünk biztosítani legalább, ezzel esélyt adunk arra, hogy ismét az elsők között legyünk a támogatottak sorában.

Egyetértettek a képviselők azzal, hogy a polgármester ilyen tartalmú levelet írjon a Belügyminisztériumba.

A polgármester ismerteti Somos László Fok utcai lakos beadványát, melyben ismét kéri a házával szembeni terület megvásárlását. Ez a téma már szerepelt napirenden, akkor a testület 200 Ft/m2-es árat állapított meg. Akkor hárman kérték a vásárlási lehetőséget, és egy lakó meg is vásárolta.

A helyi képviselők álláspontja az, hogy az akkori határozatot nem változtatják meg. Ha Somos László az árat sokallja, ne vegye meg, eddig is, most is térítés nélkül használja kiskert céljára.

A polgármester ismerteti Felker István Dunaszekcső, Kerékhegy köz 2. szám alatti lakos fellebbezését, melyet a Népjóléti Bizottság határozata ellen nyújtott be.

A bizottság az eseti segély (átmeneti segély a törvény és a rendeletünk szövege szerint) megállapítása helyett felajánlotta, hogy napi egyszeri étkezést biztosít a részére.

Felker István ezt nem fogadta el hivatkozva arra, hogy készpénzre van szüksége, egyébként pedig betegségéből következően csak pépes ételt tud fogyasztani.

A képviselők vita nélkül 5 szavazattal 0 ellenében az alábbi határozatot hozták:

28/1993. /VI.30./ Kt. számú határozat
a Népjóléti Bizottság határozatának megváltoztatásáról

A képviselőtestület Felker István Dunaszekcső, Kerékhegy köz 2. szám alatti lakos fellebbezésének helyt ad, a Népjóléti Bizottság határozatot megváltoztatja, és háromezer forint átmeneti segélyt nyújt részére.

Az alakszerű határozat elkészítéséről a hivatal gondoskodjon.

Határidő: azonnal

Felelős: Hegedűs György jegyző 

A polgármester elmondja, hogy Sallai Sándor Dunaszekcső, Rákóczi u. 4. szám alatti lakos és családja lakásbővítést és korszerűsítést hajt végre. Mellékelte a tervező által készített költségvetését. A családban három gyermek van.
Javasolja, hogy az átmeneti segély legmagasabb összege felével támogassa a testület a család munkálatait.

A képviselők a javaslatot elfogadták, és 5 szavazattal 0 ellenében az alábbi határozatot hozták:

30/1993. /VI.30./ Kt. számú határozat
lakásbővítés támogatásáról

A képviselőtestület tízezer forint támogatást nyújt Sallai Sándor és családja, Dunaszekcső, Rákóczi u. 4. szám alatti lakosok részére házuk bővítéséhez illetve korszerűsítéséhez.

A támogatás kiutalásáról a hivatal gondoskodjon.

Határidő: 1993. július 15.

Felelős: Hegedűs György jegyző 
A jegyző ismerteti Halász Gábor és felesége kérelmét, melyben mint az első lakását vásárló fiatal házaspár vissza nem térítendő támogatást kérnek.

Első gyermekük néhány hónapos, megvásárolták a szülők háza melletti ingatlant, ott kívánnak letelepedni.

A kérelmezők az önkormányzati rendelet előírásainak megfelelnek, részükre a támogatás indokolt.

A képviselők vita nélkül 5 szavazattal 0 ellenében az alábbi határozatot hozták: 

31/1993. /VI.30./ Kt. számú határozat
vissza nem térítendő támogatás odaítéléséről

A képviselőtestület a 7/1991. számú önkormányzati rendelet 2. §-a alapján Halász Gábor és felesége dunaszekcsői lakosok részére százezer forint vissza nem térítendő támogatást nyújt a Dunaszekcső, Damjanich u. 30. szám alatti ingatlan megvásárlásához.

A támogatás kiutalásáról a hivatal gondoskodjon.

Határidő: az adásvételi szerződés bemutatását követően azonnal

Felelős: Hegedűs György jegyző 

Mivel több tárgy nem volt, a polgármester az ülést berekesztette.

Kmft.


Dr. Schmidt József
Hegedűs György


polgármester 
jegyző 

Dunaszekcső község Polgármesterétől

7/1993.

Meghívó

Dunaszekcső község önkormányzati képviselőtestülete 1993. június 30-án (szerda) délután 16 órai kezdettel ülést tart melyre meghívom.

Az ülés helye: a községháza tanácskozó terme

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Állami céltámogatás kérése a község csatornázásához
Előadó: Dr. Schmidt József polgármester 

3.) Ismét a Rév-házról

Előadó: Dr. Schmidt József polgármester

4.) Egyebek

Dunaszekcső, 1993. június 23.



Dr. Schmidt József



polgármester 

15/1993.

20 pl.

INGATLAN ADÁSVÉTELI SZERZŐDÉS

Amely köttetett egyfelől: Kocsis Ferenc (sz. Dunaszekcső, 1922. augusztus 18. napján, an: Szemelácz Erzsébet, személyi száma: 1 220818 0596) Dunaszekcső, Willy u. 34. szám alatti ---- Kocsis József (sz. Dunaszekcső, 1921. július 29. napján, an: Szemelácz Erzsébet, szem. száma: 1 210729 0590) Újmohács, Alsókanda 101/A sz. alatti lakosok, mint eladók-----------

Másfelől Halász Gábor (sz. Mohács, 1972. április 23. napján, an: Földvári Éva, szem. száma: 1 720423 1130) és Halász Gáborné sz. Somogyi Veronika (sz. Mohácson, 1974. november 11. napján an: Novák Mária, szem. száma: 2 741111 4284) mindketten Dunaszekcső, Damjanich u. 28. szám alatti lakosok, mint vevők között az alant írt napon és feltételek mellett:

1.) Fent írt Kocsis Ferenc és Kocsis József ezennel örökre és visszavonhatatlanul eladják az ½-1/2 hányadban tulajdonukat képező dunaszekcsői 578-as számú tulajdoni lapon és 574-es helyrajzi szám alatt nyilvántartott „lakóház, udvar Dunaszekcső, Damjanich u. 36. 414 m2” megnevezésű ingatlanukat 300.000 Ft azaz háromszázezer forint vételárért.
2.) Ugyancsak fent írt Halász Gábor és Halász Gáborné sz. Somogyi Veronika – vevők – együttesen közös akarattal kijelentik, hogy a jelen szerződés 1.) pontjában részletesen meghatározott házasingatlant – megtekintett állapotban és azt megfelelőnek találva – a szerződés 1.) pontjában kölcsönösen megalkudott és kikötött vételárért át- illetőleg megveszik.

3.) Szerződő felek megállapítják, hogy a vevők a Mohácsi OTP Fiókjától 210.000 Ft lakásvásárlási kölcsönt kívánnak felvenni. Ennek függvényében kölcsönösen tudomásul veszik, hogy a vételár teljes megfizetése az OTP kölcsön jóváhagyásával együtt történik meg.

Előbbi kikötésből következik az is, hogy jelen adásvételi szerződés csakis és kifejezetten az OTP jóváhagyásával válik érvényessé. Ennek hiányában az eredeti állapotot vissza kell állítani.

4.) Eladók már most feltétlen beleegyezésüket adják ahhoz, hogy a vevők a tulajdonjogot – egymásközt egyenlő ½ - 1/2 –es hányaddal – javukra és az eladók terhére bejegyeztessék az illetékes Mohácsi Földhivatalnál.

5.) Felek megállapodnak abban, hogy az ingatlan birtokba adása a teljes vételár megfizetésével egyidejűleg történik meg.

6.) Eladók szavatolnak azért, hogy az adásvétel tárgyát képező ingatlan teher és permentes, azt köztartozás nem terheli.

7.) A tényleges birtokba adáskor felek kölcsönösen leolvassák az energiafogyasztó állását.

8.) Vevők kijelentik, hogy magyar állampolgárok és a hatályos jogszabályok tulajdonkezelési képességüket nem korlátozzák. 

9.) Eladók Kocsis Ferenc és Kocsis József ezen szerződésen eszközölt aláírásukkal felhatalmazzák Laurinyecz Jánosné sz. Kocsis Erzsébetet – aki Kocsis Ferenc leánya – (sz. Dunaszekcsőn 1950. december 31. napján an: Dobos Aranka, szem. száma: 2 501231 3635) Dunaszekcső, Willy u. 31. sz. alatti lakost, hogy helyettük és nevükben eljárjon a Mohácsi OTP fióknál és nevükben és helyettük az adásvétel tárgyát képező házasingatlan ellenértékét felvegye.

10.) Szerződő felek megállapodnak abban, hogy ezen jogügylettel összefüggő valamennyi illeték – így különösen a vagyonátruházási és bejegyzési illeték – és költség a vevőket terheli.

11.) Szerződő felek tudomásul veszik, hogy ezen adásvételi szerződést illeték kiszabál céljából a megkötés dátumától számított 30 (harminc) napon belül be kell mutatni az illetékes Mohácsi Városi Földhivatalnál. A bemutatást a vevők vállalják magukra.

Jelen adásvételi szerződést a felek, mint akaratukkal mindenben megegyezőt kellő megértelmeés után – a két tanú jelenlétében – jóváhagyólag és saját kezűleg aláírták.

Dunaszekcső, 1993. június 28. napján

Előttünk, mint tanúk előtt:

1.) …………………………. (név)
Kocsis Ferenc

     …………………………. (lakcím)
 eladó

2.) …………………………. (név)

     …………………………. (lakcím)
Kocsis József


Eladó


Halász Gábor


Vevő


Halász Gáborné


Vevő

Kérelem

Alulírott Halász Gábor (született: Mohács 1972. április 23. szem.sz: 1 720423 1130) és neje Halász Gáborné sz. Somogyi Veronika (született: Mohács 1974. nov. 11. szem. sz.: 2 741111 4285) Dunaszekcső, Damjanich u. 28. szám alatti lakosok azzal a kéréssel fordulunk a dunaszekcsői önkormányzathoz hogy az első lakásvásárlásunkhoz hozzájárulni szíveskedjenek.

Előre is köszönjük hozzájárulásukat:

Halász Gábor

Halász Gáborné

Dunaszekcső, 1993. július 29.
